Die kleure en simbole van die vlag dra kulturele, politieke en regionale betekenisse. Die wit stel vrede en reinheid voor, die blou stel water en die lug voor. Blou verwys ook na Timoer wat in die 14de eeu oor die hedendaagse Oesbekistan regeer het. Groen stel die natuur en vrugbaarheid voor maar dit kan ook ’n voorstelling van Islam wees. terwyl die rooi fraiings die lewenskrag binne die Oesbeke voorstel. Die sekelmaan in die skildhoek roep die wedergeboorte van Oesbekistan as ’n onafhanklike land in herinnering. Dit stel voorts ook die Islamitiese geloof voor wat deur 88% van Oesbeke beoefen word. Regs van die sekelmaan is twaalf sterre wat die maande van die Islamitiese kalender voorstel asook die diereriem.
Van 9 Januarie 1926 is die Arabiese alfabet met Latynse alfabet vervang. Onder die Russiese inskripsie is nou in Tadjiks ook ’n inskripsie aangebring omdat die Oesbekistanse SSR ondergeskik aan die Tadjikistanse SSR was.
Na die skeiding van die Tadjikistanse en Oesbekistanse SSR in 1931 is die Tadjikse inskripsie van die vlag verwyder. Na 1935 is veranderings aan die Oesbekistanse Latynse alfabet aangebring en die vlag is dienooreenkomstig aangepas.
Oesbekistan het op 1 September 1991 homself onafhanklik verklaar ongeveer drie maande voor die ontbinding van die Sowjetunie. Die soektog vir ’n nuwe nasionale vlag het kort daarna begin met ’n kompetisie om die nuwe ontwerp te bepaal. Meer as 200 inskrywings is ontvang en ’n kommissie is saamgestel om die voorstelle te evalueer. Die wenontwerp is op 18 November 1991 aanvaar nadat dit tydens ’n buitengewone sitting van die Oesbeekse Oppersowjet gekies is. Hierdeur het Oesbekistan die eerste van die nuwe onafhanklike republieke in Sentraal-Asië geword om ’n nuwe vlag te kies.
Vlag van KarakalpakiëWysig
Die outonome Republiek Karakalpakië voer sedert die Sowjet-era sy eie vlag.
Vlag van die Karakalpakse ASSR, 1934 tot 1937
Vlag van die Karakalpakse ASSR, 1937 tot 1941
Vlag van die Karakalpakse ASSR, 1941 tot 1952
Vlag van die Karakalpakische ASSR, 1952 tot 1991
Vlag van die Republiek Karakalpakië, sedert 1992
↑ "Oesbekistan" (in Engels). Flags of the World. Geargiveer vanaf die oorspronklike op 26 Junie 2019. Besoek op 28 Mei 2019.
↑ 3,0 3,1 3,2 3,3 (en) Kindersley, Dorling (3 November 2008). Complete Flags of the World. Dorling Kindersley Ltd. p. 191. Besoek op 18 Mei 2014.
↑ 5,0 5,1 "Oesbekistan". Die Wêreldfeiteboek (in Engels). CIA. Geargiveer vanaf die oorspronklike op 15 Maart 2020. Besoek op 18 Mei 2014.
↑ (en) Azizov, D. (18 November 2010). "Brief: Oesbekistan vier vlagdag". Bakoe, Azerbeidjan: Trend News Agency. Besoek op 18 Mei 2014.
↑ (en) McCray, Thomas R.; Gritzner, Charles F. (1 Januarie 2009). Oesbekistan. Infobase Publishing. p. 96. Besoek op 18 Mei 2014.
Wikimedia Commons bevat media in verband met Vlae van Oesbekistan.
(en) "Flag of Uzbekistan". Encyclopædia Britannica. Besoek op 28 Mei 2019.
Ontsluit van "https://af.wikipedia.org/w/index.php?title=Vlag_van_Oesbekistan&oldid=2217368"
Last edited on 25 Junie 2020, at 12:25
Die bladsy is laas op 25 Junie 2020 om 12:25 bygewerk.